Israel oorweeg grondaanvalle ná Hamas onbeskaamd mik na Jerusalem | Rapport
Israel oorweeg grondaanvalle ná Hamas onbeskaamd mik na Jerusalem
Israelse soldate staan by hul basis net buite die sentrale Gasastrook. Dit was nadat ’n Hamas-missiel Donderdag die lewens van drie Israeli’s noord van die Gasa­strook geëis het. Foto: Reuters
Hamas, die Islamitiese weerstandsbeweging in die Gaza-strook, het Jerusalem eergister gebombardeer.Dié optrede word as ’n “astrante stap” beskryf – nie eens Saddam Hoessein het gedurende die Golf-oorlog van 1991 dit gedurf waag om missiele op Jerusalem te vuur nie.Die feit dat Hamas eers Tel Aviv – Israel se sakesentrum – en toe Vrydag heilige Jerusalem gebombardeer het, word wyd beskou as ’n verhoogde aanval op Israel, het Michael Oren, Amerikaanse ambassadeur in Israel, gister gesê.Hoewel die vuurpyle geen werklike skade aangerig het nie, was dit baie naby aan die twee dig bevolkte stede.The New York Times het dié ’n “astrante stap” genoem waarvan selfs Hoessein weggeskram het.Die Israelse Verdegingsmagte (IDF) het gister ’n moontlike grondaanval op Gaza bevestig, en gesê reeds 16 000 van 30 000 opgeroepte reserviste het aangemeld.Die Israelse kabinet het Donderdag gehoor gegee aan ’n IDF-versoek om die maksimum getal reserviste na 75 000 te verhoog. Gerugte het kort daarna vlam gevat dat ’n bloedige grondaanval op hande is.Avigdor Liberman, Israelse buitelandse minister, het gister aan ’n plaaslike TV-kanaal gesê die grondaanval as deel van “Operasie Steunpilaar van Verdediging”, het nie ten doel om Hamas omver te werp nie.“Ons oorweeg beslis ’n grondaanval, maar om Hamas te oorrompel, dít is iets vir die volgende regering,” het hy gesê.Liberman het ook gesê die IDF sal sy aanvalle op Hamas en ander terroriste organisasies in die Gaza-strook net staak wanneer Israel sy doelwitte behaal om vuurpyle en toenemende weerstand in die kiem te smoor.“Elke keer wat Hamas (op Israel) vuur, sal daar ’n harder en feller reaksie wees,” het hy bygevoeg.Sowat 50 bomaanvalle is gisteroggend op Israel geloods nadat vuurpyle Vrydagnag heen en weer tussen Gaza en Israel gevlieg het.Sedert Woensdag se aanvang van Operasie Steunpilaar, het Palestina 660 vuurpyle afgevuur, maar net 27 het in beboude gebiede geval. Israel het 213 onderskep. Die Israelse lugmag het 200 teikens Vrydagnag getref wat die militêre operasie se totaal op 830 te staan bring.Haaretz, ’n Israelse koerant, het gister berig sowat 500 mense het in Nazarene geprotesteer teen die IDF se planne van ’n grondaanval. Die linkse Meretz-party het gesê Israel moet eerder deur Egipte met Hamas onderhandel vir ’n skietstaking.“Ervaring het geleer grondaanvalle is ’n versekering van bloedige chaos,” het partyvoorsitter Zahava Gal-On gesê. Mediese personeel het gister gesê 38 mense is in Gaza dood en 345 beseer sedert Israel vyf dae gelede met lugaanvalle begin het.Drie Israeli’s is in dieselfde tyd dood. Intussen het Hamas gister ’n groep buitelanders verhoed om die beleërde strook te verlaat, waaronder 22 joernaliste.Turkye en Egipte het gister gedurende ’n noodvergadering Israel vir die geweld geblameer. The Jerusalem Post het berig die IDF het vroeg gisteroggend Ismael Haniyeh, Hamas-leier, se hoofkwartiere getref, asook die polisiehoofkwartiere. Ter plaatse het Cosatu dié aanval ten sterkste veroordeel en gesê planne van ’n grondaanval tesame met die aanvalle gister, herinner aan die opbou tot die inval van Gaza in 2008.
JohannesburgThe Prestige Personnel AgencyR12 500 - R15 000 Per Month
West RandCarlysle Human CapitalR750 000 - R900 000 Per Year